ทาเดอุช ไรช์ชไตน์

ทาเดอุช ไรช์ชไตน์ (; 20 กรกฎาคม ค.ศ. 1897 – 1 สิงหาคม ค.ศ. 1996) เป็นนักเคมีชาวโปแลนด์/สวิส เกิดในครอบครัวชาวยิวที่เมืองววอตสวาแวก เป็นบุตรของกัสทาวา บร็อคมัน กับอีซือดอร์ ไรช์ชไตน์ เขาใช้ชีวิตวัยเด็กในเมืองเคียฟและเรียนหนังสือที่เมืองเยนา ก่อนจะย้ายไปอยู่ที่เมืองซือริชและเข้าเรียนที่สถาบันเทคโนโลยีแห่งสหพันธ์สวิส ซือริช (ETH) หลังเรียนจบ ไรช์ชไตน์ทำงานเป็นอาจารย์และผู้ช่วยศาสตราจารย์ที่นั่นTadeusz Reichstein - Sight and Life ในปี ค.ศ. 1927 เขาแต่งงานกับเฮนเรียต หลุยส์ ควอลส์ ฟาน อุฟฟอร์ด ทั้งคู่มีบุตรสาวด้วยกัน 1 คน

ในปี ค.ศ. 1933 ไรช์ชไตน์คิดค้นวิธีสังเคราะห์วิตามินซีผ่านกระบวนการไรช์ชไตน์ (Reichstein process)Glucose Syrups: Technology and Applications by Peter Hull ต่อมาในปี ค.ศ. 1950 เขาได้รับรางวัลโนเบลสาขาสรีรวิทยาหรือการแพทย์ร่วมกับเอ็ดเวิร์ด แคลวิน เคนดัลล์และฟิลิป โชวอลเตอร์ เฮนช์ จากผลงานการค้นพบฮอร์โมนคอร์ติโซน The Nobel Prize in Physiology or Medicine 1950

ในช่วงบั้นปลาย ไรช์ชไตน์สนใจด้านพฤกษเคมี วิทยาเซลล์ของเฟิร์นและโครโมโซม ไรช์ชไตน์ตีพิมพ์บทความวิชาการกว่า 80 บทความในช่วง 30 ปีสุดท้ายของชีวิต เขาเสียชีวิตที่เมืองบาเซิลในปี ค.ศ. 1996 ด้วยวัย 99 ปี

 อ้างอิง 

 แหล่งข้อมูลอื่น 
 ทาเดอุช ไรช์ชไตน์ โดย โครงการกูเทนแบร์ก
 Tadeus Reichstein | Britannica.com
 Tadeus Reichstein - NNDB

หมวดหมู่:นักเคมีชาวโปแลนด์
หมวดหมู่:ผู้ได้รับรางวัลโนเบลสาขาสรีรวิทยาหรือการแพทย์
หมวดหมู่:ชาวโปแลนด์ผู้ได้รับรางวัลโนเบล
หมวดหมู่:ชาวสวิสผู้ได้รับรางวัลโนเบล
หมวดหมู่:ภาคีสมาชิกราชสมาคมแห่งลอนดอน
หมวดหมู่:ชาวยิวโปแลนด์
หมวดหมู่:บุคคลจากจังหวัดกูยาวือ-ปอมอแช
หมวดหมู่:ศิษย์เก่าจากสถาบันเทคโนโลยีแห่งสหพันธ์สวิส ซือริช
หมวดหมู่:บุคคลจากสถาบันเทคโนโลยีแห่งสหพันธ์สวิส ซือริช